
       Republika Hrvatska
       Općinski sud u Crikvenici
       Stalna služba u Senju
       Prekršajni odjel                                                                        
       Senj,  Potok 1 
  
 U I M E  R E P U B L I K E   H R V A TS K E

R J E Š E N J E
									       
Općinski sud u Crikvenici, Stalna služba u Senju, po sucu toga suda Ankici Šolić Selak, uz sudjelovanje Zvonke Špalj , kao zapisničarke, u prekršajnom predmetu protiv okr. Luke Mitrovića iz Zagreba,  zastupan po odvjetniku Saši  Stipiću iz Zagreba, zbog prekršajnog djela iz čl. 57.st.7. u svezi čl. 293. st. 2. ZSPC-a.  povodom  prigovor okr. na obavezni prekršajni nalog PP Senj,  211-07/25-4/108343 od 16. listopada 2025.   dana 30. rujna 2026. 

r i j e š i o  j e 

Na temelju čl. 155. st. 1. PZ-a, 

OBUSTAVLJA  SE  PREKRŠAJNI  POSTUPAK

protiv
 Okr. Luke Mitrovića, sin Jure i Kate,  rođ. 11.rujna 1937.g u Donjim Andrijevcima, OIB.14103041929, drž. RH., nekažnjavan, s prebivalištem u Zagrebu  Vinogradska cesta 14., 


da bi:
· dana 20. rujna 2025. u 15,15 sati, izazvao prometnu nesreću s povrijeđenom 
osobom na način da je upravljao osobnim vozilom reg. oznake ZG 1412-BA krećući se Županijskom cestom broj: 5126 iz smjera Krasna u smjeru Karlobaga te dolaskom na raskrižje između DC br. 8. i ŽC 5126 nije postupio po postavljenom prometnom znaku izričite naredbe B02 Stop već se ne uvjerivši da to može učiniti bez opasnosti po druge sudionike u prometu vozilom uključio u DC br. 8., te započeo radnju skretanja ulijevo kojom prilikom je u središnjem dijelu raskrižja na dijelu kolnika na kojem je obilježeno polje za usmjeravanje prometa između dvije prometne trake sa suprotnim smjerovima H 44, oduzeo prednost motociklisti Brunu Karloviću koji je upravljao motociklom reg. oznake RI -0900-SE iz smjera Zadra u smjeru Senja a isti je vidjevši osobno vozilo reg. oznake ZG 1412-BA započeo bezuspješan manevar izbjegavanja sudara s vozilom skretanjem u lijevo da bi zatim motociklist Bruno Karlović prednjom stranom motocikla udario u prednju stranu osobnog vozila reg. oznake ZG 1412-BA nakon čega se motociklist zajedno s 

motociklom odbio od osobnog vozila te pao na kolnik, motocikl udario u metalnu zaštitnu ogradu pored lijevog ruba kolnika gdje se zaustavio prednjim dijelom okrenut u smjeru jugoistoka dok se motociklist zaustavio na lijevom rubu kolnika glavom okrenut u smjeru sjevera, osobno vozilo zajedno s vozačem zaustavljeno je u središnjem dijelu raskrižja prednjim dijelom okrenutim u smjeru jugozapad, oštećeni Bruno Karlović zadobio je lakše tj. ozljede što je utvrđeno u KBC Rijeka. 

	pa da bi time počinio prekršaj opisan i kažnjiv   u odredbi   57.st.7.u svezi čl. 293. st.2. ZSPC-a. 

Temeljem čl.140. st.2. PZ-a troškovi prekršajnog postupka padaju na teret proračunskih sredstava suda .

Obrazloženje

1.Policijska postaja Senj svojim obaveznim prekršajnim nalogom od 16. 
listopada 2025.  proglasila je okr. krivim za prekršaj naveden u izreci odluke na koje je okr. u zakonom propisanom roku uložio prigovor te isti stavljen van snage i nastavljen redovan postupka pred nadležnim sudom. 

2.Branitelj okr. dana 14. rujna 2026. g. proslijedio je sudu dopis sa smrtnim listom okrivljenog Luke Mitrovića. 

3.Uvidom u pretragu osoba Evidencije Ministarstva pravosuđa nesporno je 
utvrđeno  da je okr. Luka Mitrović  umro dana  31. kolovoza 2026.

4. Slijedom svega naprijed navedenog u skladu s  odredbom čl. 155. st. 1. PZ-a,. sud je obustavio prekršajni postupak i odlučio kao u izreci  odluke. 

        

                                       U Senju, 30. rujna 2026.

      

ZAPISNIČARKA						                     SUDAC
  Zvonka Špalj 					                          Ankica Šolić Selak 

Pravna uputa:
	Protiv prvostupanjske odluke stranke mogu podnijeti žalbu u roku od 8 dana od dana dostave prijepisa odluke. Žalba se podnosi ovom sudu u dovoljnom broju primjeraka za ovaj i nadležni sud. 
DNA:
	- tužitelju 
- okr. ogl. ploča 
- branitelju
- spis

